जेएसबी पब्लिक स्कूल में हुआ विदाई समारोह
एनएच11 स्थित शहर के प्रतिष्ठित सीबीएसई स्कूल में कक्षा 12वीं के विद्यार्थियों के लिए विदाई समारोह का आयोजन किया गया। कार्यक्रम के मुख्य अतिथि स्कूल डायरेक्टर डॉ. दयाल सिंह बिजारणियां एवं एडमिनिस्ट्रेटर श्रीमती सविता बिजारणियां ने माँ सरस्वती के समक्ष दीप प्रज्जवलित कर कार्यक्रम का शुभारंभ किया। सांस्कृतिक गतिविधियों की शुरूआत कक्षा 12वीं के छात्र -छात्राओं ने स्कूल गान के साथ की। कक्षा 11वीं 12वीं के छात्र-छात्राओं ने एक से बढ़कर एक डांस प्रस्तुतियां देकर कार्यक्रम में चार चांद लगा दिए। वेलकम स्पीच मोनिका बिजारणियां द्वारा दी गई तथा कक्षा 12वीं की छात्रा कृतिका शर्मा ने फेयरवेल स्पीच में अपनी स्कूल लाईफ की पुरानी यादों को ताजा करते हुए सभी टीचर्स के प्रति अपना आभार व्यक्त किया 11वीं कक्षा के छात्र -छात्राओं ने अपने सीनियर्स को टाइटल्स गिफ्ट देकर उनका सम्मान किया वहीं 12वीं के छात्र -छात्राओं ने अपने टीचर्स को टाइटल्स ग्रीटिंग कार्ड देकर उनसे आर्शीर्वाद प्राप्त किया। कार्यक्रम के अन्त में स्कूल डायरेक्टर ने सभी छात्र-छात्राओं को आशीर्वाद दिया।
hin_Deva hin_Deva